Elke deel van die koffiemaak-proses het ŉ invloed op hoe jou koffie uiteindelik proe: jou koffiemaler, die grofheid waarteen jy die koffie maal, jou keuse van koffiebone, die broumetode wat jy kies en selfs die water uit die kraan. Eksperimenteer met verskillende kombinasies tot jy die smaak kry waarvan jy die meeste hou.
Gebruik vars gemaalde koffie. Die oomblik as jy jou koffie maal, begin dit oksideer, wat die verouderingsproses versnel. Gemaalde koffie moet gebruik word binne 15 minute nadat jy dit gemaal het.
Die water wat jy gebruik, moet skoon en sonder enige nasmake Die ideale temperatuur vir die kookwater waarmee jy jou koffie maak, is 90 tot 95 °C.
Maak seker jou toerusting is silwerskoon. Was dit met warm water, nie met seep nie, en maak seker jy verwyder die natuurlike olies uit die bone wat in die toerusting agterbly.
ŉ Aeropress is selfs ŉ makliker manier om jou koffie met jou saam te neem oral waar jy gaan. Al wat jy nodig het, is kookwater en jou aeropress – ŉ onindrukwekkende plastiektoestelletjie wat uit twee buise en ŉ filter-gedeelte bestaan. Die koffie word in die plastiekbuis gegooi en kookwater word bygevoeg terwyl jy die mengsel stadig roer. Daarna laat jy dit vir ŉ paar minute staan voordat jy die aeropress met die hand afdruk om die koffie deur die papierfiltertjie te dwing tot in jou koppie. En daar het jy dit. Aeropress-koffie het ŉ sterk geur en vergelyk goed met espresso.
Ek stem, daar is talle Suid-Afrikaanse koffie brouers in die Kaap. Vir my is dit baie toeganklik, maar ek vermoed die persoon op n plaas iewers in die Karoo is dit dalk nie so maklik nie.